CELEX: 62010CN0544
Language: ro
Date: 2010-11-23 00:00:00
Title: Cauza C-544/10: Cerere de pronunțare a unei hotărâri preliminare introdusă de Bundesverwaltungsgerichts (Germania) la 23 noiembrie 2010 — Deutsches Weintor eG/Land Rheinland-Pfalz

5.3.2011   
            
            
               RO
            
            
               Jurnalul Oficial al Uniunii Europene
            
            
               C 72/2
            
         Cerere de pronunțare a unei hotărâri preliminare introdusă de Bundesverwaltungsgerichts (Germania) la 23 noiembrie 2010 — Deutsches Weintor eG/Land Rheinland-Pfalz
   (Cauza C-544/10)
   2011/C 72/03
   Limba de procedură: germana
   
      Instanța de trimitere
   
   Bundesverwaltungsgerichts
   
      Părțile din acțiunea principală
   
   
      Reclamantă: Deutsches Weintor eG
   
      Pârât: Land Rheinland-Pfalz
   
      Întrebările preliminare
   
   
               1.
            
            
               Pentru ca o mențiune să se raporteze la sănătate în sensul articolului 4 alineatul (3) prima teză coroborat cu articolul 2 alineatul (2) punctul 5 sau al articolului 10 alineatul (3) din Regulamentul (CE) nr. 1924/2006 al Parlamentului European și al Consiliului din 20 decembrie 2006 privind mențiunile nutriționale și de sănătate înscrise pe produsele alimentare (1), astfel cum a fost modificat ultima dată de Regulamentul (UE) nr. 116/2010 al Comisiei din 9 februarie 2010 (2) este necesară existența unui efect pozitiv nutrițional sau fiziologic care urmărește îmbunătățirea durabilă a stării organismului sau este suficient un efect temporar, limitat în special la perioada de ingerare și de digerare produsului alimentar?
            
         
               2.
            
            
               În cazul în care chiar și invocarea unui efect pozitiv temporar poate constitui o raportare la sănătate:
               Pentru a afirma că un asemenea efect se datorează absenței sau conținutului redus al unei substanțe în sensul articolului 5 alineatul (1) litera (a) și al considerentului (15) din regulament este suficient ca mențiunea să specifice numai faptul că efectul produs, în general, de alimentele de acest tip și care este adesea perceput ca fiind negativ este redus în acest caz concret?
            
         
               3.
            
            
               În cazul unui răspuns afirmativ la doua întrebare:
               Este compatibil cu articolul 6 alineatul (1) primul paragraf din Tratatul privind Uniunea Europeană astfel cum a fost modificat la 13 decembrie 2007, coroborat cu articolul 15 alineatul (1) (libertatea de alegere a ocupației) și articolul 16 (libertatea de a desfășura o activitate comercială) din Carta drepturilor fundamentale a Uniunii Europene astfel cum a fost modificată la 12 decembrie 2007 (3) să i se interzică fără excepție unui producător sau unui comerciant de vinuri să facă publicitate utilizând o mențiune de sănătate precum cea în cauză în prezenta speță, dacă mențiunea respectivă este corectă?
            
         
      (1)  JO L 404 p. 9, Ediție specială, 15/vol. 18, p. 244
   
      (2)  JO L 37 p. 16
   
      (3)  JO C 303, p. 1